सासे लिरगिरिया गोबां रां खरसा खालामना गांसे बिजाब दिहुनोब्ला बै बिजाब रां खरसा जानाया 50% बो फैफिना। मानोना बिजाब बायना फरायनायग्रा सुबुंनि आंखाल। बर’फोरनि गेजेराव गोबां लिरगिरि दं, बिथांमोना मा राहाजों बिजाब दिहुनो बिफोरखौ साननानै नायग्रानि आंखाल। बिजाब गलाफोराव बिजाब फानग्रा बिथांमोना रोखा बुंथिनो हायो। जोंनि बिजाबखौ साबैसेया अनसायो ? गांसे बिजाबनि बेसेना 50, 60, 70, 80 आरो 100 बायदि बायदि। नाथाय साननो गोनां बाथ्रा सानसेयाव माखासे सुबुंफोरा 50, 60, 70, 80 आरो 100 रांखौ नंखाय-बाखायै जौ लोंना, जुवा गेलेना, मिथाइ, गानग्रा-जोमग्रा लानानै फोजोबो । बिफोरबायदि रांखौ बेसेन गोनां बिजाब बायना फरायोब्ला जानांगौ जिउ बुब्लियाव गोबां गियान बुथुमनो हागोन ।